Ο **Χέρμπερτ Προχάσκα** (γερμανικά: *Herbert Prohaska*, γεννήθηκε 8 Αυγούστου 1955) είναι Αυστριακός πρώην ποδοσφαιριστής, ο οποίος αγωνιζόταν ως μέσος και προπονητής. Αναγνωρίζεται μεταξύ των κορυφαίων Αυστριακών ποδοσφαιριστών όλων των εποχών. Ένας ταλαντούχος, κομψός και μαχητικός μέσος, έπαιζε ως οργανωτής και ήταν γνωστός για την τεχνική, την ευφυΐα και τις πάσες ακριβείας του. Εργάζεται επί του παρόντος ως ειδήμονας ποδοσφαίρου για την ORF (Αυστριακή Ραδιοφωνία).

Σταδιοδρομία σε συλλόγους
-------------------------

Ο Προχάσκα ξεκίνησε την επαγγελματική του σταδιοδρομία το 1972 στην ποδοσφαιρική ομάδα Αούστρια Βιέννης. Μέχρι το 1980 είχε βοηθήσει την ομάδα του να κερδίσει τέσσερις τίτλους Πρωταθλήματος Αυστρίας και τρεις τίτλους Κυπέλλου Αυστρίας. Το 1980, εντάχθηκε στην Ίντερ, με την οποία κέρδισε το Κύπελλο Ιταλίας στη δεύτερη σεζόν του. Το 1982, μετακόμισε στην ΑΣ Ρόμα, όπου κέρδισε τη Σέριε Α στην πρώτη του χρονιά. Επέστρεψε στην Αούστρια Βιέννης το 1983 για να ολοκληρώσει τη σταδιοδρομία του.

Εθνική ομάδα
------------

Ο Προχάσκα έκανε το ντεμπούτο του για την Εθνική Αυστρίας σε φιλικό αγώνα τον Νοέμβριο του 1974 εναντίον της Τουρκίας και συμμετείχε στα Παγκόσμια Κύπελλα του 1978 και του 1982. Με την εθνική ομάδα είχε 83 συμμετοχές και 10 γκολ. Η τελευταία του εμφάνιση ήταν ένας αγώνας για τα προκριματικά του Παγκοσμίου Κυπέλλου τον Ιούνιο του 1989 εναντίον της Ισλανδίας, αλλά αποσύρθηκε πριν από το Παγκόσμιο Κύπελλο του 1990, ενώ η Αυστρία προκρίθηκε για τα τελικά της διοργάνωσης.

Σταδιοδρομία ως προπονητής
--------------------------

Το 1989, ο Προχάσκα αποσύρθηκε από ως ποδοσφαιριστής. Λίγο μετά τη συνταξιοδότησή του εργάστηκε ως προπονητής στην Αούστρια Βιέννης, όπου κέρδισε δύο τίτλους Πρωταθλήματος Αυστρίας και δύο Κύπελλα Αυστρίας.

Το 1993, έγινε προπονητής της εθνικής ομάδας ποδοσφαίρου της Αυστρίας, όπου προκρίθηκε ως νικήτρια ομίλου για το Παγκόσμιο Κύπελλο του 1998 στη Γαλλία. Το 1999, παραιτήθηκε μετά από μια καταστροφική ήττα με 9-0 από την Ισπανία. Από το 1999 έως το 2000, ήταν ξανά προπονητής της Αούστρια Βιέννης.

Βραβεία
-------

Τον Νοέμβριο του 2003, ο Προχάσκα επιλέχθηκε ως ο Χρυσός Παίκτης της Αυστρίας από την Αυστριακή Ποδοσφαιρική Ομοσπονδία ως ο πιο εξαιρετικός παίκτης της τα τελευταία 50 χρόνια. Τον Αύγουστο του 2004, ψηφίστηκε ως ο Αυστριακός Ποδοσφαιριστής του Αιώνα, καθώς η Αυστριακή Ποδοσφαιρική Ομοσπονδία γιόρτασε την 100η επέτειό της.

Εργασία στα ΜΜΕ
---------------

Εργαζόμενος ως ειδικός για την Αυστριακή Ραδιοφωνία, ο Προχάσκα δήλωσε ότι η περίφημη γκάφα της τριπλής κίτρινης κάρτας του διαιτητή στον αγώνα Κροατίας με αντίπαλο την Αυστραλίας στο Παγκόσμιο Κύπελλο του 2006 ήταν αποτέλεσμα μεγάλης κατανάλωσης αλκοόλ πριν από τον αγώνα.

Τίτλοι και διακρίσεις
---------------------

### Ως παίκτης

#### Με συλλόγους

* Μπούντεσλιγκα Αυστρίας (7):
	+ 1976, 1978, 1979, 1980, 1984, 1985, 1986
* Κύπελλο Αυστρίας (4):
	+ 1974, 1977, 1980, 1986
* Σέριε Α:
	+ 1983
* Κύπελλο Ιταλίας:
	+ 1982

#### Ατομικές

* Αυστριακός Παίκτης της Χρονιάς (Krone-Fußballerwahl) (2):
	+ 1975, 1985
* Αυστριακός Παίκτης της Χρονιάς (APA-Fußballerwahl) (3):
	+ 1984, 1985, 1988
* Ιωβηλαία Βραβεία UEFA (Χρυσός Παίκτης της Αυστρίας):
	+ 2004

### Ως προπονητής

#### Με συλλόγους

* Μπούντεσλιγκα Αυστρίας (2):
	+ 1991, 1992
* Κύπελλο Αυστρίας (2):
	+ 1990, 1992
* Αυστριακός Προπονητής της Χρονιάς (Krone-Fußballerwahl) :
	+ 1997

Παραπομπές
----------

1. ↑  Dudenredaktion· Kleiner, Stefan (2015) [First published 1962]. *Das Aussprachewörterbuch* (στα Γερμανικά) (7th έκδοση). Βερολίνο: Dudenverlag. σελίδες 439, 704. ISBN 978-3-411-04067-4.
2. ↑  Krech, Eva-Maria· Stock, Eberhard (2009). *Deutsches Aussprachewörterbuch* (στα Γερμανικά). Βερολίνο: Walter de Gruyter. σελίδες 578, 844. ISBN 978-3-11-018202-6.
3. 1 2  «Roma 1982/83: Cuore Giallorosso» (στα Ιταλικά). Storie di Calcio. Ανακτήθηκε στις 22 Σεπτεμβρίου 2018.
4. ↑  «Vierchowod uomo in più, Nappy jolly» (στα Ιταλικά). La Stampa. 10 Μαΐου 1983. σελ. 20. Ανακτήθηκε στις 22 Σεπτεμβρίου 2018.
5. ↑  FIFA Player Statistics – Herbert Prohaska FIFA.com
6. ↑  Appearances for Austrian National Team RSSSF
7. ↑  Golden Players take centre stage UEFA.com, 29 Νοεμβρίου 2003
8. ↑  Prohaska honoured in Austria UEFA.com, 18 Αυγούστου 2004
9. ↑  «Ref Poll sent home from World Cup». Ανακτήθηκε στις 28 Ιουλίου 2006.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Χέρμπερτ Προχάσκα** |


|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Προφίλ παίκτη – Αρχείο Herbert Prohaska Austria
* Προπονητικό προφίλ στο Transfermarkt.com

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ποδόσφαιρο
* Πύλη:Αυστρία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 44114372
* LCCN: no2008102760
* ISNI: 0000 0000 7860 1990
* GND: 118845608
* MusicBrainz: 8c5e9145-eee8-428e-bde2-e7d976475375
* NKC: xx0086015

 |

 |